ସାତକୋଶିଆ ନାଟ୍ୟ ମହୋତ୍ସବ ଉଦ୍ଯାପିତ\nବଅଁରପାଳ,୧୦।୧୨(ଡି.ଏନ.ଏ.)- ନାଲ୍କୋ ତରଫରୁ ଟ୍ରେନିଂ ସେଣ୍ଟରଠାରେ ୪ଦିନ ଧରି ଚାଲିଥିବା\nସାତକୋଶିଆ ନାଟ୍ୟ ମହୋତ୍ସବ ଉଦ୍ଯାପିତ\t December 10th, 00:00 AM December 10th, 00:00 AM\nବଅଁରପାଳ,୧୦।୧୨(ଡି.ଏନ.ଏ.)- ନାଲ୍କୋ ତରଫରୁ ଟ୍ରେନିଂ ସେଣ୍ଟରଠାରେ ୪ଦିନ ଧରି ଚାଲିଥିବା ସାତକୋଶିଆ ନାଟ୍ୟ ମହୋତ୍ସବ ୨୦୧୭ ରବିବାର ସନ୍ଧ୍ୟାରେ ଉଦ୍ଯାପିତ ହୋଇଯାଇଛି। ଏଥିରେ ପଟଲାଇନ୍ ସ୍ମେଲଟର ସର୍ଭିସେସ୍, କାଷ୍ଟହାଉସ, ସିପିପି ମେଣ୍ଟେନାନ୍ସ, ସିପିପି ସର୍ଭିସେସ୍, କାର୍ବନ ଏରିଆ ଆଦି ବିଭିନ୍ନ ବିଭାଗ ତରଫରୁ ନାଟକ ମଞ୍ଚସ୍ଥ ହୋଇଥିଲା। ନାଲ୍କୋ କର୍ମଚାରୀମାନେ ସେମାନଙ୍କ ଭୂମିକାରେ ଆକର୍ଷଣୀୟ କଳା ପ୍ରଦର୍ଶନ କରିଥିଲେ। ରବିବାର ଶେଷ ଦିବସରେ ସମସ୍ତ ବିଭାଗର ବଛାବଛା କଳାକାର ମାନଙ୍କୁ ନେଇ ନାଟକ 'ବ୍ରେନ୍ ଗେନ୍ ଡଟ୍ କମ୍' ମଞ୍ଚସ୍ଥ ହୋଇଥିଲା। ଏହି ନାଟକକୁ ଡ. ସଞ୍ଜୟ ହାତୀ ରଚନା କରିଥିବା ବେଳେ ପ୍ରଶାନ୍ତ କୁମାର ସ୍ବାଇଁ ନିର୍ଦ୍ଦେଶନା ଦେଇଥିଲେ। ପୁରସ୍କାର ବିତରଣୀ ଉତ୍ସବରେ ନାଲ୍କୋ ନିର୍ବାହୀ ନିର୍ଦ୍ଦେଶକ ରାଜକିଶୋର ମିଶ୍ର ମୁଖ୍ୟଅତିଥି ଓ ନାଲ୍କୋ ଏଚଆରଡି ମହାପ୍ରବନ୍ଧକ ପ୍ରଦୋଷ କୁମାର ମହାନ୍ତି ସମ୍ମାନିତ ଅତିଥି ଭାବେ ଯୋଗ ଦେଇଥିଲେ। ସଭା ପରେ ଅତିଥିମାନେ କୃତି କଳାକାରମାନଙ୍କୁ ପୁରସ୍କାର ପ୍ରଦାନ କରିଥିଲେ।
